Nantwich
<s>Nantwich je grad od 17,724 stanovnika na sjeverozapadu Engleske u Grofoviji Cheshire.</s>

<s>Administrativno podpada pod Borough Cheshire East.</s>

<s>Geografske karakteristike</s>

<s>Winsford leži u Cheshirskoj ravnici duž rijeke Weaver, nedaleko velške granice.</s>

<s>Historija</s>

<s>Nantwich je drevni gradić, osnovan prije više od 1000 godina, poznat pod imenom Wich Malbanc, a od 18. vijeka kao Namptwych.</s><s>Njegovo staro velško ime bilo je Hellath Wen.</s>

<s>Nantwich je bio važna utvrda pored granice sa Walesom, sa zamkom pored Rijeke Weaver.</s><s>I Rimljani su ga koristili kao utvrdu, a dokaz za to je nedavno iskopan fragment ceste pored Weavera.</s><s>Tokom 19. vijeka Nantwich je bio važna međustanica za kočije iz Londona na putu za Wales i Irsku.</s>

<s>Ipak je proizvodnja soli bila najvažnija za historiju grada.</s><s>Dugi niz godina posao sa solju je napredovao, tako da je u 19. vijeku Nantwich je bio jedan od najvećih proizvođača soli u zemlji.</s><s>Ipak konkurencija je učinila svoje pa je taj posao zamro 1850-ih.</s>

<s>Druga važna industrija grada bilo je štavljenje kože i izrada predmeta od nje.</s>

<s>Za vrijeme Engleskog građanskog rata Nantwich je bio jedini grad Cheshira koji je otvoreno stao na stranu Olivera Cromwella i parlamenta, zbog tog su ga bezuspješno opsjedale rojalističke trupe.</s>

<s>Današnji Nantwich je živahno trgovište, poznat po  Međunarodnom sajmu sira i Festivalu hrane i fino očuvanoj jezgri sa brojnim fahverk kućama.</s>

<s>Privreda</s>

<s>Za privredu grada su pored turizma i poljoprivrede, važni proizvodnja sira i informacijska tehnologija.</s>

<s>Izvori</s>

<s>Vanjske veze</s>

<s>Visiting Nantwich</s>

<s>Gradovi u Engleskoj
Cheshire</s>

